Efter kommunalreformen er antallet af tilknyttede venskabsbyer til byer i Danmark faldet fra over 900 til 507, og flere kommuner står helt uden venskabsbyer. Det oplyser Ritzaus Bureau. 12 danske kommuner har lige nu slet ingen venskabsbyer. Det er særligt de 66 sammenlægningskommuner, der har brugt kommunalreformen som anledning til at skære i antallet af venner og i det hele taget revurdere venskabsbysamarbejderne. Men også flere af de kommuner, der har samme størrelse som før, har kigget vennerne efter i sømmene. På den decimerede liste er det Aalborg, der topper listen.
Antallet af venskabsbyer til danske kommuner rasler ned. Aalborg topper den nedbarberede liste.